আরবি উইকিপিডিয়া

আরবি উইকিপিডিয়া ( ; উইকিবিদিয়া আল-আরাবিয়্যা) হলো আধুনিক প্রমিত আরবি ভাষায় উইকিপিডিয়ার একটি সংস্করণ। এটি ২০০৩ সালের ৯ জুলাই শুরু হয়।   পর্যন্ত এটি টি নিবন্ধ,  জন নিবন্ধিত ব্যবহারকারী এবং টি ফাইল রয়েছে। নিবন্ধ সংখ্যার দিক থেকে এটি উইকিপিডিয়ার ১৭তম বৃহৎ সংস্করণ এবং গভীরতার দিক থেকে ৭তম স্থানে রয়েছে। এটি ২৫ মে ২০০৯ সালে ১,০০,০০০ নিবন্ধ অতিক্রম করা প্রথম সেমিটীয় ভাষার উইকিপিডিয়া এবং ১৭ নভেম্বর ২০১৯-এ ১০ লাখ নিবন্ধ অতিক্রম করা প্রথম সেমিটীয় ভাষার উইকিপিডিয়া।

আরবি উইকিপিডিয়ার নকশা অন্যান্য উইকিপিডিয়া থেকে কিছুটা আলাদা। বিশেষত, যেহেতু আরবি ডান থেকে বাম দিকে লেখা হয়, তাই লিঙ্কগুলোর অবস্থান বাম থেকে ডান দিকে লেখা ভাষার উইকিপিডিয়াগুলোর আয়নাবদ্ধ প্রতিরূপ। উইকিপিডিয়ার সফটওয়্যার মিডিয়াউইকি ১.১৬-এ আপডেট হওয়ার আগে, আরবি উইকিপিডিয়ার পৃষ্ঠার ডিফল্ট পটভূমি আরবি/ইসলামি টাইলিং বা অলঙ্করণের শৈলীতে অনুপ্রাণিত ছিল। মিডিয়াউইকির নতুন ডিফল্ট ভেক্টর লেআউট থেকে মূল মনোবুক লেআউটে স্যুইচ করলে এই পৃষ্ঠার পটভূমি পুনরুদ্ধার হতে পারে।

আরবি ভাষার তিনটি উপভাষার জন্য নিজস্ব উইকিপিডিয়া রয়েছে: মানক আরবি, মিশরীয় আরবি এবং মরোক্কান আরবি। এছাড়াও, আরবি থেকে উদ্ভূত মাল্টিজ ভাষারও নিজস্ব উইকিপিডিয়া রয়েছে।

ইতিহাস 

২০০১ এ উইকিপিডিয়া প্রকল্পের বিকাশের সাথে, আরবি প্রকৌশলীদের দ্বারা একটি আরবি ডোমেইন সৃষ্টির আহবান করা হয়েছিল।. ডোমেইনটি "ar.wikipedia.org" হিসেবে তৈরী করা হয়, কিন্তু নামহীন ব্যবহারকারী, যারা নতুন ধারণাটির পরীক্ষণমূলক ব্যবহার করত, ছাড়া তেমন কোন সাড়া মেলেনি। ২০০৩ সালের ৭ ফেব্রুয়ারি পযন্ত, আরবী উইকিপিডিয়াতে সকল অবদানকারীরাই ছিল আন্তজাতিক উইকিপিডিয়া প্রকল্পের নন-আরবি সেচ্ছাসেবকরা।   যা কৌশলগতভাবে নিয়ন্ত্রণ করা হয়েছিল। এলিজাবেথ বাউর, যিনি আরব উইকিপিডিয়াতে এলিয়ান নামে ব্যবহারকারী হিসেবে নাম নিবন্ধ করেন, আরবি উইকিপিডিয়া প্রকল্পে আরবের সেচ্ছাসেবকদের আগ্রহ বৃদ্ধিকরণে প্রচেষ্টা শুরু করেন। এলিনের অণুরোধ খুব রক্ষণশীলতার সাথে গ্রহণ করা হয়েছিল এবং আরবআইস দলটি অংশগ্রহণে রাজী হয় কিন্তু নেতৃত্বের ভূমিকা গ্রহণ করেনি এবং তারপর ২০০৩ এর ২রা ফেব্রুয়ারিতে অংশগ্রহণে অস্বীকৃতি জানায়। এই আলাপ আলোচনার সময় , জামান উইকিপিডিয়া প্রকল্পের সেচ্চাসেবকরা আরবি উইকিপিডিয়ার প্রযুক্তিগত অবকাঠামো উন্নয়নে কাজ করে যাচ্ছিলেন।

বিবাচন

সৌদি আরব 
২০০৬ সালের ১১ জুলাই সৌদি সরকার উইকিপিডিয়া এবং গুগল ট্রান্সলেট অ্যাক্সেস ব্লক করে, যা তারা যৌন এবং রাজনৈতিকভাবে সংবেদনশীল বিষয়বস্তু বলে দাবি করেছিল। গুগল ট্রান্সলেট ব্যবহার করে ব্লক করা ওয়েবসাইটগুলোর ফিল্টার এড়িয়ে যাওয়া হচ্ছিল। বর্তমানে উইকিপিডিয়া ব্লক করা নেই, তবে ২০১১ সালে সৌদি আরবে উইকিপিডিয়ার নির্দিষ্ট কিছু পৃষ্ঠার সেন্সর করার ঘটনা রিপোর্ট করা হয়েছিল, যেমন বিবর্তন তত্ত্ব নিয়ে আলোচনা করা একটি পৃষ্ঠা। তবে HTTPS এর মাধ্যমে এনক্রিপ্টেড সংযোগ এই পৃষ্ঠাগুলো সেন্সর করা কঠিন করে তোলে এবং বর্তমানে কোনও নির্দিষ্ট পৃষ্ঠা ব্লক করার প্রমাণ নেই।

২০২০ সালের সেপ্টেম্বর মাসে উইকিপিডিয়ার দুই স্বেচ্ছাসেবী প্রশাসককে একই দিনে গ্রেপ্তার করা হয়। লেবাননের এনজিও স্মেক্স এবং আরব বিশ্বের গণতন্ত্র প্রতিষ্ঠার সংগঠন ডেমোক্রেসি ফর টি আরব ওয়ার্ল্ড নাউ-এর তথ্য অনুযায়ী, ওসামা খালিদকে ৩২ বছরের কারাদণ্ড এবং জিয়াদ আল-সোফিয়ানিকে ৮ বছরের কারাদণ্ড দেওয়া হয়। উইকিমিডিয়া ফাউন্ডেশনের পরবর্তী তদন্তে ১৬ জন ব্যবহারকারীকে শনাক্ত করা হয়, যারা নিয়মিত স্বার্থ-সংঘাতপূর্ণ সম্পাদনার সাথে জড়িত ছিলেন। এদের মধ্যে কিছু ব্যবহারকারী সৌদি সরকারের হয়ে গুপ্তচরবৃত্তি করার অভিযোগে অভিযুক্ত হয়েছিলেন।

সিরিয়া 
আরবি উইকিপিডিয়ার অ্যাক্সেস সিরিয়ায় ৩০ এপ্রিল ২০০৮ থেকে ১৩ ফেব্রুয়ারি ২০০৯ পর্যন্ত বন্ধ ছিল, যদিও অন্যান্য ভাষার সংস্করণগুলো তখনও প্রবেশযোগ্য ছিল।

দেশ অনুযায়ী পাতা ব্যবহার এবং পরিভ্রমণ 
 
 
ফ্লোরেন্স দেভোয়ার্ড, উইকিমিডিয়া ফাউন্ডেশনের সাবেক সভাপতি, ২০১০ সালে বিবৃতি দেন যে, আরবি উইকিপিডিয়ার অধিকাংশ নিবন্ধই মিশরীয়দের কর্তৃক লিখিত হয়েছে এবং মিশরীয়রা উইকিপিডিয়ার অন্যান্য ভাষার সংস্করণের তুলনায় আরবি উইকিপিডিয়াতে অবদান রাখতে অধিকতর পছন্দ করতেন।

১ জুন ২০১৫ থেকে ৩০ জুন ২০১৫ পর্যন্ত দেশ অনুযায়ী আরবি উইকিপিডিয়ার পাতা দর্শনের তালিকা:

মাইলফলক 

 ২০০১ এর সেপ্টম্বরে আরবি উইকিপিডিয়া যাত্রা শুরু করে, মিডিয়াউইকি সফটওয়ারের স্থানান্তরের কারণে, পুরাতন সম্পাদনাসমূহ ৯ জুলাই ২০০৩ এ পিছিয়ে যায়।
 ২০০৫ এর ২৫ ডিসেম্বরে ১০,০০০ নম্বর নিবন্ধ نكاف (পনসিকা) সৃষ্টি হয়।
 ২০০৭ এর ৩১ ডিসেম্বরে ৫০,০০০ নম্বর নিবন্ধ جامعة تكساس مدرسة الطب في هيوستن (টেক্সাস বিশ্ববিদ্যালয় মেডিকেল শাখা) সৃষ্টি হয়।
 ২০০৮ এর ৩০ আগস্টে ৭৫,০০০ নম্বর নিবন্ধ ترتيب الصحارى من حيث المساحة (এলাকা অনুযায়ী মরুভূমির তালিকা) সৃষ্টি হয়।
 ২০০৯ এর ২৫ মে এ ১,০০,০০০ নম্বর নিবন্ধ المعهد العالي للفنون والحرف بقابس (গ্যাবস বিশ্ববিদ্যালয়) সৃষ্টি হয়।
 ২০১২ এর ২১ অক্টোবরে মে এ ২,০০,০০০ নম্বর নিবন্ধ الجوازع، إب (ইয়েমেনের একটি গ্রাম) সৃষ্টি হয়।

চিত্রশালা 

বিভিন্ন ফন্টে আরবি উইকিপিডিয়ার লোগোসমূহ:

আরও দেখুন 

 মিশরীয় আরবী উইকিপিডিয়া

তথ্যসূত্র

বহিঃসংযোগ 

  আরবি উইকিপিডিয়া
  আরবি উইকিপিডিয়ার মোবাইল সংস্করণ

ভাষা অনুযায়ী উইকিপিডিয়া
আরবি ভাষার ওয়েবসাইট
২০০৩-এ প্রতিষ্ঠিত ইন্টারনেট সম্পত্তি
আরব বিশ্বে বিজ্ঞান ও প্রযুক্তি